
PËR PËRDORIMIN E FONDIT TË RINDËRTIMIT PËR FINANCIMIN E RINDËRTIMIT TË BANESAVE INDIVIDUALE NË BASHKITË TIRANË, SHIJAK, VORË DHE KURBIN

Në mbështetje të nenit 100 të Kushtetutës, të neneve 13, shkronja “b”, nënndarja “i”, 25 e 36, të aktit normativ nr. 9, datë 16.12.2019, të Këshillit Ministrave, “Për përballimin e pasojave të fatkeqësisë natyrore”, miratuar me ligjin nr. 97/2019; të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 137/2020, “Për buxhetin e vitit 2021”, me propozimin e ministrit të Shtetit për Rindërtimin, Këshilli i Ministrave

VENDOSI:

[bookmark: _Hlk41555506][bookmark: _Hlk41554770]1. Përdorimin e fondit të rindërtimit, në masën 2 607 677 890 (dy miliardë e gjashtëqind e shtatë milionë e gjashtëqind e shtatëdhjetë e shtatë mijë e tetëqind e nëntëdhjetë) lekë, për financimin e rindërtimit të banesave individuale, për ata individë, të cilët përfitojnë nga grantet e rindërtimit, banesat e të cilëve janë klasifikuar si objekte që duhen rindërtuar nga e para, në bashkitë Tiranë, Shijak, Vorë dhe Kurbin, sipas detajimit të mëposhtëm:
a) Bashkisë Tiranë i transferohet fondi, në masën 1 009 040 322 (një miliard e nëntë milionë e dyzet mijë e treqind e njëzet e dy) lekë, për rindërtimin e 432 njësive individuale të banimit, për ata individë, të cilët përfitojnë nga grantet e rindërtimit, banesat e të cilëve janë klasifikuar si objekte që duhen rindërtuar nga e para;
b) Bashkisë Shijak i transferohet fondi, në masën 137 592 232 (njëqind e tridhjetë e shtatë milionë e pesëqind e nëntëdhjetë e dy mijë e dyqind e tridhjetë e dy) lekë, për rindërtimin e 46 njësive individuale të banimit, për ata individë, të cilët përfitojnë nga grantet e rindërtimit, banesat e të cilëve janë klasifikuar si objekte që duhen rindërtuar nga e para;
c) Bashkisë Vorë i transferohet fondi, në masën 851 809 204 (tetëqind e pesëdhjetë e një milionë e tetëqind e nëntë mijë e dyqind e katër) lekë, për rindërtimin e 300 njësive individuale të banimit, për ata individë, të cilët përfitojnë nga grantet e rindërtimit, banesat e të cilëve janë klasifikuar si objekte që duhen rindërtuar nga e para;
ç) Bashkisë Kurbin i transferohet fondi, në masën 609 236 132 (gjashtëqind e nëntë milionë e dyqind e tridhjetë e gjashtë mijë e njëqind e tridhjetë e dy) lekë, për rindërtimin e 218 njësive individuale të banimit, për ata individë, të cilët përfitojnë nga grantet e rindërtimit, banesat e të cilëve janë klasifikuar si objekte që duhen rindërtuar nga e para.
2. Efekti financiar, sipas pikës 1, të këtij vendimi, përballohet nga shpenzimet e fondit të rindërtimit, miratuar për vitin 2021, dhe u transferohet bashkive Tiranë, Shijak, Vorë dhe Kurbin, në formën e transfertës së pakushtëzuar, për financimin e rindërtimit të banesave individuale për ata individë, të cilët përfitojnë nga grantet e rindërtimit, banesat e të cilëve janë klasifikuar si objekte që duhen rindërtuar nga e para.
3. Ngarkohen ministri i Shtetit për Rindërtimin, Ministria e Financave dhe Ekonomisë dhe bashkitë Tiranë, Shijak, Vorë dhe Kurbin për zbatimin e këtij vendimi.
[bookmark: _GoBack]Ky vendim hyn në fuqi menjëherë dhe botohet në Fletoren Zyrtare.

